Bhakti Marga Finland Blog: toukokuuta 2015
Mahavatar Babajin kirje
KIRJE MAHAVATAR BABAJILTA
Välitetty Swamini Lakshmille 2. toukokuuta 2015
aika ajoin kirjoitan teille kirjeen tässä 2000-luvun vastakkainasettelussa. Intian Himalajalta säteilen valon aaltoja opetuslasteni aivoreseptoreihin, niin että englanninkieliset sanat tulevat esiin. Tällä tavalla puhun teidän kanssanne tänään. Ne teistä, jotka luette minun sanojani verkon kautta, jotka saavuttavat sisäisen verkkosi, ja jotka olette Sri Swami Vishwanandan seuraajia, opetuslapsia ja ystäviä, kuulkaa tämä.
Sri Swami Vishwanandan Bhakti Margan 10-vuotisjuhlaa vietetään Shree Peetha Nilayassa, Saksassa, heinäkuussa 2015.
Minä, Mahavatar Babaji, tulen olemaan siellä, hengessä. Oletko sinä siellä edustamassa Atmaasi tässä inkarnaatiossa?
Rohkaisen teitä kaikkia, jotka tunnette itsenne sisällänne olevan Rakkauden johdattamiksi, olemaan läsnä tässä henkisesti historiallisessa tapahtumassa. Miksi? Sri Swami Vishwananda on 2000-luvun Premavatar. Tämä jumalainen inkarnaatio on Rakkauden ruumiillistuma. Hän matkustaa maailmassa jumalaisella missiollaan:
"Minun tehtäväni on avata ihmisten sydämiä ja yhdistää ihmiset kaikista uskoista."
Rooliasi Sri Swami Vishwanandan missiossa, oli se sitten seuraajana, opetuslapsena tai ystävänä, on aika koetella.
Jos olet todella sitoutunut osaksi tätä jumalaista missiota, rohkaisen sinua löytämään tien olla läsnä tässä Sri Swami Vishwanandan 10-vuotsijuhlan henkisesti historiallisessa tapahtumassa.
Minä, Mahavatar Babaji, niin kuin te minut tiedätte, koko sydämelläni rohkaisen teitä osallistumaan tähän jumalaiseen juhlaan. Sanotaan: "Guru vie opetuslapsen Herran luo, Jumalan luo!" Se on näin, ja Sri Swami Vishwananda on tällainen jumalainen Guru.
Tulkoon tiedetyksi, että Mahavatar Babaji rakastaa teitä kaikkia ja toivoo teitä nyt julkisesti, maailman edessä, olemaan Jumalan ja Gurun puolella.
KATSO TÄMÄ VIDEO, joka on julkaistu 2. toukokuuta 2015.
Se on TOTUUS ja RAKKAUS inkarnoituneena.
kaikkien ihmisten, uskojen ja perinteiden suojelija
Lakshwanti
Sri Swami Vishwanandan Mahalakshmi Yagnan 2015 puheen kohokohdat
Sri Swami Vishwananda piti ensimmäisen Bhu Devi Yagnan Shree Peetha Nilayassa vuoden 2009 toukokuussa, lähettämään positiivista energiaa ihmiskunnan negatiivisuudesta ylirasittuneelle Äiti Maalle. Hän piti Bhu Devi Yagnan vielä neljänä seuraavana vuonna, ja 2014 Hän päätti nimetä tapahtuman uudelleen Mahalakshmi Yagnaksi. Viime viikolla meillä oli juuri mahdollisuus osallistua toista kertaa Mahalakshmi Yagnaan Shree Peetha Nilayassa.
Vuoden 2014 Mahalakshmi Yagnan alussa Sri Swami Vishwananda kertoi:
"Hindulaisen kalenterin mukaan toukokuuta pidetään hyvin otollisena Mahalakshmille. Niin kuin hyvin tiedätte, Shree Peetha Nilaya on Mahalakshmin paikka. Joka vuosi, 2009 lähtien, olemme juhlineet Bhu Deviä, mutta oikeastaan Bhu Devin ja Sri Devin välillä ei ole suurta eroa. He ovat vain saman Mahalakshmin kaksi muotoa."
"Mahalakshmi tuli ulos Maitoisen Valtameren Kirnuamisesta. Mikä on Maitoisen Valtameen Kirnuamisen takana piilevä symboliikka? Kun mieli ja sydän on kirnuttu, herää henkinen vauraus. Tämä henkinen vauraus on Mahalakshmi, ja kun Hän herää, tuo Hän mukanansa kaikki henkiset ominaisuudet."
Viime sunnuntaina Mahalakshmi Yagnan alussa Sri Swami Vishwananda piti puheen Mahalakshmista ja painotti tämän tapahtuman merkitystä Äiti Maalle. Katso alta tämän puheen kohokohdat.
Mahalakshmin kaksi muotoa: Bhu Devi ja Shree Devi
"Mahalakshmi on materiaalisen ja henkisen vaurauden Jumalatar. Hän antaa menestystä, viisautta, hyvää onnea, hedelmällisyyttä, anteliaisuutta, rohkeutta ja monia muita lahjoja. Hän on myös kauneuden, viehättävyyden ja sulouden Jumalatar, ja Vaishnava perinteessä Hän toimii Narayanan ja ihmisten välikappaleena.
Joka kerta, kun Mahavishnu on inkarnoitunut Maan päälle, Hän myös on inkarnoitunut joko täytenä Mahalakshmina tai kahdessa muodossa, Bhu Devinä ja Shree Devinä. Venkateshwaran kohdalla molemmat aspektit olivat ilmentyneinä, Apara Shakti ja Para Shakti. Apara Shakti on Mahalakshmi Bhu Devin muodossa; Apara symbolisoi luomakuntaa, kaikkea materiaalista. Para Shakti on kaikkien henkisten ominaisuuksien ilmentymä. Molemmat ovat Mahavishnun rinnassa."
Maitoisen Valtameren Kirnuaminen ja puhdistautuminen henkisellä tiellä
"Mitä Maitoisen Valtameren Kirnuaminen edustaa? Kun aloitat henkisen tiesi, mitä ensimmäisenä mielessä nousee on myrkky, jota on kaikki ylpeys, ylimielisyys, syyllisyys, kaikki negatiivisuus, joka on syvällä sisälläsi; et halua nähdä sitä, silti se on siellä. Henkisellä tiellä sinun täytyy puhdistaa itsesi lähestyäksesi Herra Narayanaa. Jos et ole puhdistunut, se on hyvin vaikeaa.
Herra Shiva joi myrkyn, koska Hänellä on ominaisuus tuhota kaikki nämä negatiiviset puolet ihmisen sisällä. Tämä ei ole kuitenkaan lopullinen päämäärä. Lopullinen päämäärä on saavuttaa jotakin suurempaa, ja tämä tarkoittaa aina eteenpäin liikkumista. Hyvin usein ihmisten alkaessa henkisen tiensä, kun he huomaavat hieman positiivisuutta itsessään, heistä tuntuu 'Aah, kyllä! Olen saapunut sinne jo. Ei ole enää mitään tehtävää.' Olet onnellinen. Tietenkin se on hyvä, koska rakennat itsellesi tietyn todellisuuden, mutta sinun on liikuttava eteenpäin. On syvempiä asioita, suurempia asioita saavutettavana. Ennen kuin olet saavuttanut Herra Narayanan vision, sinun on jatkettava henkistä tietäsi, sinun on ansaittava tämä Armo. Oikeastaan, Armo on jotakin, joka on jo sisälläsi, ja se odottaa ulos tulemista. Ja tämä on se amrit."
Mahalakshmin kuusitoista lahjaa ja äärimmäinen päämäärä
"Mahalakshmi on Hän, joka antaa kuusitoista lahjaa, kuten maineen, tiedon, rohkeuden ja vahvuuden, voitokkuuden, hyvät lapset, vaurauden, ruuan runsauden, onnellisuuden ja niin edelleen. Mutta samalla aikaa Hän on myös Tuo, joka harhauttaa lahjojen vastaanottajan. Saavuttamalla tietyn lahjan henkisellä tiellä sinä edistyt, kasvat, mutta se ei tarkoita, että olisit vapaa. Tämä ei ole äärimmäinen päämäärä. Muistatteko puunhakkaajan tarinan? (Just Love 2; Syvät timantit, Darshan, Steffenshof, Saksa, 4. toukokuuta 2008; s.27).
Tarina päättyy siihen, kun hän saapui luolalle, joka on täynnä timantteja. Astuttuaan sisälle, hän tuli ulos täysin tyytyväisenä, ja hänen katsoessaan ympärilleen, ei ollut muuta tietä mennä syvemmälle metsään. Sitten sisällään hän tunsi, mitä tietäjä oli tarkoittanut sanoessaan: ' Kerron sinulle salaisuuden. Tuossa metsässä on suurempi aarre. Mene syvemmälle metsään, ja tulet vastaanottamaan tuon lahjan.'
Tämä tarina ei kerro vain materiaalisesta saavutuksesta. Timantit edustavat Äärimmäistä Itseään. Mahalakshmi siis edustaa näitä kaikkia lahjoja, mutta Hän edustaa myös Äitiä, joka huolehtii kaikista lapsistaan. Siksi sanotaan, että kenen tahansa Herra Narayanalle antautuvan ei pitäisi huolehtia, koska Hän (Mahalakshmi) huolehtii, Hän huolehtii kaikesta; vaikka Hänen täytyy jättää taivas tullakseen ja manifestoituakseen Maan päälle."
Rukousten punyan tarjoaminen Äiti Maalle
"Niin kuin näette nyt suuria muutoksia tapahtuvan maailmassa, tarjotkaa rukouksenne Äiti Maalle. Kun teette yagnaa, tarjotkaa tämä värähtely Hänelle. Älä ajattele vain itseäsi sanoen: 'Olen tullut tänne, minun täytyy hyötyä tästä. Minun täytyy ottaa kaikki itselleni.' Hän antaa sinulle tarpeeksi, että voit jopa jakaa. Tietenkään se ei ole jotain materiaalista, josta voit sanoa: 'Kyllä, minä otan tämän ja minä annan sen nyt. Tehty!' Ei! Sadhanasi, toistamasi mantran kautta vastaanotat ja jaat.
Anna tämän rukouksen nousta ja levitä ympäri maailmaa. Hyötyköön jokainen siitä ja olkoon kaikilla rauha. Olkoon rauha todella jokaisen ihmisen sydämessä. Antakoon Jumalatar Mahalakshmi, jota tänään ylistämme, todellisen viisauden ihmisille, jotta he muistuttavat itseään siitä, että he ovat ihmisiä, eikä heidän tulisi käyttäytyä kuin eläimet. Ihmiset tekevät ikäviä asioita, koska he eivät ole rauhassa itsensä kanssa. He eivät rakasta itseään, eivätkä luota itseensä; he eivät luota sisäiseen tunteeseensa. Joten he eivät voi luottaa toisiinsa. He eivät voi luottaa Jumalaan.
Tarjotaan siis tämä rukous Äiti Maalle, koska silloin Hän voimistaa sen ja antaa sen kaikille. Ja kun sanon kaikille, se ei tarkoita vain täällä läsnä olevia ihmisiä, jotka osallistuvat tähän tapahtumaan, mutta myös ihmisiä, jotka eivät ole täällä. Ja myös ihmiset, jotka ovat kuolleet hyötyvät tästä, koska he ymmärtävät värähtelyn paremmin kuin ihmiset, jotka ovat fyysisesti läsnä."
Tapahtuman lopussa Sri Swami Vishwananda johdatti kaikki läsnäolijat meditaatioon tarjoamaan näiden kahden päivän rukousten punyan Äiti Maalle, köyhille, sairaille, sukulaisillemme, ystäville, ihmisille, jotka rakastavat meitä, ja jotka eivät... ihmiskunnalle kokonaisuudessaan.
Mahalakshmi Yagna Sri Swami Vishwanandan kanssa
Viime viikonloppuna yli 300 ihmistä kokoontui Shree Peetha Nilayaan ottamaan osaa Mahalakshmi Yagnaan Sri Swami Vishwanandan kanssa. Tapahtuma oli täydellisesti ajoitettu, sillä sunnuntai sattui olemaan kansainvälinen äitienpäivä. Jumalaisen Äidin suloisuus tuntui koko viikonlopun ajan, ja se täytti sydämemme ilolla ja rakkaudella!
Ensimmäinen päivä, 9. toukokuuta
Sri Swami Vishwananda avasi tapahtuman lauantai aamuna erittäin mielenkiintoisella puheella Mahalakshmista. Tämän puheen kohokohdat julkaistaan tässä blogissa seuraavassa julkaisussa. Seremoniat alkoivat Guru pujalla, jota seurasi Kalash puja ja Yagna, jota tehtiin kolmessa kundissa samanaikaisesti.
Sri Swami Vishwananda antoi erityisen mantran Yagnan aikana toistettavaksi
Päiväseremoniat päättyivät Mahalakshmi aratilla, mutta upea kirtan jatkui Sri Swami Vishwanandan johdattamana ihmisten vastaanottaessa Mahalakshmin Darshania.
Yhdessä kohtaa Swamiji otti alttarilta vesikulhon, ja alkoi jakaa siitä vettä kaikille.
Seremonian päätyttyä kaikki saivat herkullista prasadia.
Toinen päivä, 10. toukokuuta
Seremoniat alkoivat sunnuntai aamuna Guru Paduka Abishekamilla, jota seurasi Kalash puja. Sen jälkeen kolmessa kundissa sytytettiin tuli, ja Yagna alkoi. Sri Swami Vishwananda saapui, ja toi mukanaan Mandirin, jossa oli joitain hänen yksityisiä murtejaan, ja asetti ne abishekam tarjottimelle.
Yagnan lopussa jokaisella oli mahdollisuus tarjota kookospähkinä tuleen. Kookos symbolisoi egoa, ja niin kuin Sri Swami Vishwananda jälleen kerran muistutti meitä, tuli edustaa Narayanan suuta.
Yagnan jälkeen Sri Swami Vishwananda teki abishekamin usealle yksityiselle murtilleen, sekä yhdelle Shree Peetha Nilayan temppelin päämurtille, jonka nimi on Shree Dhanaa Karshana Shree Mahalakshmi Sahita Shree Kuberaya.
Abishekamin lopussa Swamiji koristeli tämän erityisen Mahalakshmia edustavan murtin koruilla, jonka jälkeen kaatoi Kalash-veden hänen ja muiden murtien päälle.
Sri Swami Vishwananda tarjoamassa mantra pushpamia ja tekemässä Mahalakshmi aratia
Aratin jälkeen ihmiset saivat tulla alttarin luokse vastaanottamaan Mahalakshmin Darshanin. Jokaisella oli myös mahdollisuus antaa Guru dakshina ja saada pala laddoota Sri Swami Vishwanandan käsistä.
Ennen tämän kahden päivän mittaisen tapahtuman päättymistä Swamiji johdatti kaikki osallistujat meditaatioon lähettämään positiivista energiaa Äiti Maalle.
Sri Swami Vishwanandan Mahalakshmi Yagnan 2015 puh...